ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
தூய்மை இந்தியா 2022 திட்டத்தின் ஒருமாத கால விழிப்புணர்வு பிரச்சாரத்தை மத்திய அமைச்சர் அனுராக் சிங் தாக்கூர் தேசிய அளவில் நாளை பிரயாக்ராஜில் தொடங்கிவைக்கிறார்
மத்திய அமைச்சர் அனுராக் சிங் தாக்கூர் தூய்மை இந்தியா 2022 திட்டத்தின் ஒருமாத கால விழிப்புணர்வு பிரச்சாரத்தை தேசிய அளவில் நாளை உத்தரப் பிரதேசத்தில் உள்ள பிரயாக்ராஜில் தொடங்கிவைக்கிறார்.
தூய்மை இந்தியா 2022 திட்டம், நாடு முழுவதும் 744 மாவட்டங்களில் உள்ள சுமார் 6 லட்சம் கிராமங்களில், நேரு யுவகேந்திரா சங்கதன் தொடர்புடைய இளைஞர் சங்கங்கள் மற்றும் தேசிய சேவை திட்டங்கள் தொடர்பான அமைப்புகள் மூலமாக செயல்படுத்தப்பட்டு வருகிறது. தூய்மை இந்தியா 2022 திட்டத்தின் மூலம் ஒரு கோடி கிலோ பிளாஸ்டிக் கழிவுகளை சேகரித்து, அப்புறப்படுத்த இளைஞர் நலத்துறை இலக்கு நிர்ணயித்துள்ளது.
மத்திய அமைச்சர் திரு அனுராக் சிங் தாக்கூர், தனது காணொலி செய்தி மூலமாக,“ தூய்மை இந்தியா திட்டம் 2022 மூலமாக மக்களை திரட்டி அவர்களுக்கு விழிப்புணர்வு ஏற்படுத்தி, பின்னர் நாடு முழுவதும் தூய்மையை ஏற்படுத்த அவர்களை பங்குபெற செய்ய வேண்டும் என்பதே நோக்கமாகும். இதன் அடிப்படையில், பல்வேறு பகுதிகள், மொழிகள் மற்றும் பின்புலங்களை கொண்ட மக்கள் ஒன்றிணைந்து, கழிவுகளை அப்புறப்படுத்த நடவடிக்கைகளை தன்னார்வத்துடன் செயல்படுவார்கள். தூய்மை இந்தியா திட்டம் 2022 என்பது வெறும் ஒரு திட்டமல்ல. தூய்மையை ஏற்படுத்துவதன் முக்கியத்துவத்தை மக்கள் உணர வேண்டும் என்பதற்காக எடுக்கப்பட்டு வரும் முக்கியத்துவம் வாய்ந்த முயற்சி இதுவாகும். இதன் மூலம் நம் நாட்டின் மகிழ்ச்சி குறியீடு உயரும். நாடு முழுவதும் இந்த விழிப்புணர்வு பிரச்சாரத்தை மிகப்பெரிய அளவில் மக்களிடம் கொண்டு சேர்க்கவேண்டும் என்று இளைஞர் நலத்துறை முயற்சிகளை மேற்கொண்டு வருகிறது என்று கூறியுள்ளார்.
மேலும் விவரங்களுக்கு இந்த ஆங்கில செய்தக்குறிப்பைக் காணவும்: https://pib.gov.in/PressReleasePage.aspx?PRID=1863718
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அமைச்சரவை ஒப்புதல்
மக்களவைச் செயலகத்தின் செயலர் டாக்டர் டி. கே. பல்லாவின் பதவிக்காலத்திற்கு முன்பே அவரது பணிப் பிரிவிற்கு திருப்பி அனுப்புவதற்கு அமைச்சரவையின் நியமனக்குழு ஒப்புதல் அளித்துள்ளது. டாக்டர் டி. கே. பல்லா 1986 ஆம் ஆண்டு பணித் தொகுப்பில் நாகாலாந்தைச் சேர்ந்த ஐ. ஏ. எஸ் அதிகாரி ஆவார். இந்த உத்தரவு உடனடியாக அமலுக்கு வருகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.01 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1822195
இளைஞர் நலன் மற்றும் விளையாட்டு அமைச்சகம்
நாடு முழுவதும் 7 மாநிலங்களில் 143 கேலோ இந்தியா மையங்களைத் திறப்பதற்கு விளையாட்டு அமைச்சகம் ஒப்புதல்
மத்திய விளையாட்டு அமைச்சகம், நாடு முழுவதும் 7 மாநிலங்களில் ரூ. 14.30 கோடி மதிப்பில் 143 கேலோ இந்தியா மையங்களைத் திறக்க ஒப்புதல் அளித்துள்ளது. இந்த மையங்கள் தலா ஒரு விளையாட்டுப் பிரிவை மையப்படுத்தி செயல்படும். மகாராஷ்டிரா, மிசோரம், கோவா, கர்நாடகா, மத்திய பிரதேசம், அருணாச்சலப் பிரதேசம் மற்றும் மணிப்பூர் ஆகிய மாநிலங்களில் இந்த கேலோ இந்தியா மையங்கள் நிறுவப்பட்டுள்ளன. அருணாச்சலப் பிரதேசத்தில் 52 மையங்கள் , மகாராஷ்டிராவில் 36 மையங்கள் , கர்நாடகாவில் 31 மையங்கள் , மணிப்பூரில் 16 மையங்கள் , மத்திய பிரதேசத்தில் 4 மையங்கள் , கோவா மற்றும் மிசோரமில் ரூ. 20 லட்சம் மதிப்பில் தலா 2 மையங்கள் அமைக்கப்பட்டுள்ளன.
நாடு முழுவதும் அடிமட்ட அளவில் விளையாட்டுகளின் கட்டமைப்பை மேம்படுத்துவதற்காக மாநில அரசுகளுடன் இணைந்து மத்திய விளையாட்டு அமைச்சகம் கேலோ இந்தியா மையங்களைத் தொடங்கியுள்ளது. இது குறித்துப் பேசிய மத்திய இளைஞர் நலன் மற்றும் விளையாட்டு அமைச்சர் திரு கிரண் ரிஜிஜு, “2028 ஒலிம்பிக் போட்டிகளில் முதல் 10 நாடுகளுள் இந்தியா இடம்பெற அனைத்து நடவடிக்கைகளையும் மேற்கொண்டு வருகிறோம். இந்த இலக்கை அடைவதற்காக இளம் பருவத்தில் இருந்தே திறமைவாய்ந்த விளையாட்டு வீரர்களைக் கண்டறிந்து, அவர்களுக்குப் பயிற்சி அளிக்க வேண்டும். மாவட்ட அளவிலான கேலோ இந்தியா மையங்களில் இடம்பெற்றுள்ள திறமை வாய்ந்த பயிற்சியாளர்கள் மற்றும் உபகரணங்களின் உதவியுடன் சரியான தருணத்தில், சரியான விளையாட்டிற்கு, சரியான குழந்தையை நம்மால் கண்டறிய முடியும் என்பதில் நான் நம்பிக்கை கொண்டுள்ளேன்”, என்று கூறினார்.
4 ஆண்டுகளுக்குள் 1000 கேலோ இந்தியா மையங்களைத் தொடங்குவதற்கு கடந்த 2020 ஆம் ஆண்டு ஜூன் மாதம், விளையாட்டு அமைச்சகம் திட்டமிட்டது. இதற்கு முன்பாக பல்வேறு மாநிலங்களில் 217 மையங்கள் தொடங்கப்பட்ட நிலையில், வடகிழக்கு மாநிலங்கள், ஜம்மு-காஷ்மீர், அந்தமான் நிக்கோபார் தீவுகள், லட்சத்தீவுகள் மற்றும் லடாக்கில் ஒரு மாவட்டத்திற்கு இரண்டு மையங்களை ஏற்படுத்த முடிவு செய்யப்பட்டது.
முன்னாள் ஓட்டப்பந்தய சாம்பியன்களை இந்த மையங்களில் பயிற்சி அளிக்க மாநில அரசுகள் முயற்சிகளை மேற்கொள்ள வேண்டும். அடிமட்ட அளவில் விளையாட்டு சூழலியலை மேம்படுத்தும் அரசின் தொலைநோக்குப் பார்வைக்கு இணங்க, குறைந்த செலவில், தரமான விளையாட்டுப் பயிற்சிகளை வழங்குவதற்கான திட்டம் வரையறுக்கப்பட்டுள்ளது. இதன்படி, இளைஞர்களுக்கும், தன்னிலையாக விளையாட்டு பயிற்சி அளிப்பவர்களுக்கும் முன்னாள் ஓட்டப்பந்தய வீரர்கள் முறையான பயிற்சியை வழங்குவார்கள்.
இதற்கென அளிக்கப்படும் நிதியுதவி, முன்னாள் வீரர்கள், உதவியாளர்களுக்கு ஊதியம் வழங்கவும், உபகரணங்கள், விளையாட்டுப் பொருட்கள் முதலியவற்றை வாங்குவதற்கும் பல்வேறு போட்டிகளில் பங்கேற்பதற்கும் பயன்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721632
----
(Visitor Counter : 186
பிரதமர் அலுவலகம்
திரிபுராவில் பதவியேற்றுக்கொண்ட டாக்டர் மானிக் சஹா மற்றும் அமைச்சர்களுக்கு பிரதமர் வாழ்த்து தெரிவித்தார்
திரிபுராவில் இன்று முதலமைச்சராக பதவியேற்றுக் கொண்ட டாக்டர் மானிக் சஹா மற்றும் அவரது குழுவினருக்கு பிரதமர் திரு நரேந்திர மோடி வாழ்த்து தெரிவித்துள்ளார். இந்நிகழ்ச்சியில் பிரதமர் கலந்துகொண்டார்.
இது குறித்து பிரதமர் ட்விட்டரில் கூறியிருப்பதாவது:
"இன்று பதவியேற்றுக்கொண்ட டாக்டர் மானிக் சஹா மற்றும் குழுவினருக்கு வாழ்த்துகள். இக்குழுவினர் மக்களின் உத்தரவுகளை மீண்டும் நிச்சயம் நிறைவேற்றுவதுடன், மேலும் திரிபுராவின் வளர்ச்சிப் பயணத்தில் ஈடுபடுவார்கள். அவர்களுடைய முயற்சிகளுக்கு என் வாழ்த்துகள். @ டாக்டர் மானிக் சஹா2"
சுகாதாரம் மற்றும் குடும்ப நலத்துறை அமைச்சகம்
புதிய கொவிட் வைரசால் பாதிக்கப்பட்டவர்கள் 96
நம் நாட்டில் புதிய கொவிட்  வைரசால் 96 பேர் பாதிக்கப்பட்டுள்ளனர். கடந்த 24 மணி நேரத்தில் இந்த வைரசால் புதிதாக பாதிப்பு எதுவும் ஏற்படவில்லை.
கொவிட் பெருந்தொற்றுக்கு எதிரான போராட்டத்தில் இந்தியா இன்று புதிய மைல்கல்லை எட்டியுள்ளது. அன்றாட புதிய நோயாளிகளின் எண்ணிக்கை மிக குறைந்த அளவை அடைந்துள்ளது. 7 மாதங்களுக்கு பிறகு, கடந்த 24 மணி நேரத்தில் அன்றாட புதிய நோயாளிகளின் எண்ணிக்கை 12,584-ஐ எட்டியுள்ளது.
கடந்த 24 மணி நேரத்தில் கொவிட் தொற்றால் 167 பேர் இறந்துள்ளனர்.
மருத்துவமனையில் சிகிச்சை பெறும் கொவிட் நோயாளிகளின் எண்ணிக்கை இன்று 2,16,558 ஆக குறைந்துள்ளது.
கடந்த 24 மணி நேரத்தில் 5,968 பேர் தொற்றிலிருந்து குணமடைந்து மருத்துவமனையிலிருந்து வீடு திரும்பியுள்ளனர்.
25 மாநிலங்களிலும், யூனியன் பிரதேசங்களிலும் கொவிட் தொற்றால் மருத்துவமனைகளில் சிகிச்சை பெறுவோரின் மொத்த எண்ணிக்கை 5,000-க்கும் குறைவாக உள்ளது.
இந்தியாவின் வாராந்திர கொவிட் பாதிப்பு விகிதம் 2.06 விழுக்காடாகும்.
கொவிட் தொற்றிலிருந்து குணமடைந்தவர்களின் எண்ணிக்கை இன்று 1.01 கோடியைக்  கடந்துள்ளது. குணமடையும் விகிதம் 96.49 விழுக்காடாகும். கடந்த 24 மணி நேரத்தில் 18,385 பேர் தொற்றிலிருந்து குணமடைந்துள்ளனர்.
புதிதாக கண்டறியப்பட்ட தொற்றுகளில் 80.50 விழுக்காட்டினர், 10 மாநிலங்களையும், யூனியன் பிரதேசங்களையும் சார்ந்தவர்கள் ஆவர்.
கடந்த 24 மணி நேரத்தில், கேரளாவில்தான் அன்றாட புதிய பாதிப்புகளின் எண்ணிக்கை அதிகமாக  உள்ளது. அதற்கு அடுத்து மகாராஷ்டிராவில் 2,438 பேரும், சத்தீஸ்கரில் 853 பேரும் புதிதாக பாதிக்கப்பட்டுள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687893
பிரதமர் அலுவலகம்
`பரிக்ஷா பே சார்ச்சா 2021’ நிகழ்ச்சியில் மாணவர்கள், ஆசிரியர்கள், பெற்றோருடன் பிரதமர் உரையாடவிருக்கிறார்
`பரிக்ஷா பே சார்ச்சா 2021’ நிகழ்ச்சியின்போது உலகெங்கும் உள்ள மாணவர்கள், ஆசிரியர்கள், பெற்றோருடன் பிரதமர் திரு நரேந்திர மோடி காணொலி வாயிலாக உரையாடுவார்.
இது தொடர்பாக பிரதமர் வெளியிட்டுள்ள சுட்டுரைச் செய்திகளில், “நமது துணிச்சல் மிக்க தேர்வெழுதும் போர்வீரர்கள், தங்களது தேர்விற்குத் தயாராகி வரும் வேளையில், உலகெங்கும் உள்ள மாணவர்கள் கலந்து கொள்ளும் வகையில் காணொலி வாயிலாக `பரிக்ஷா பே சார்ச்சா 2021’ நிகழ்ச்சி நடைபெற உள்ளது. மன உளைச்சல் அல்லாமல், புன்னகையுடன் தேர்வை எதிர் கொள்ளலாம், வாருங்கள்!
பல்வேறு கோரிக்கைகளுக்கேற்ப, `பரிக்ஷா பே சார்ச்சா 2021’ நிகழ்ச்சியில் பெற்றோரும், ஆசிரியர்களும் கலந்து கொள்வார்கள். பொதுவாக தீவிரமான தலைப்பாக இருந்த போதும், வேடிக்கைகள் நிறைந்த விவாதமாக இது அமையும். எனது மாணவ நண்பர்கள், அவர்களது அற்புதமான பெற்றோர்கள், கடுமையாக உழைக்கும் ஆசிரியர்கள் ஆகியோர் பெருமளவில் `பரிக்ஷா பே சார்ச்சா 2021’ நிகழ்ச்சியில் கலந்து கொள்ளுமாறு கேட்டுக் கொள்கிறேன்” என்று தெரிவித்துள்ளார்.
முதன்முறையாக, பள்ளி, கல்லூரி மாணவர்களுடன் பிரதமரின் கலந்துரையாடல் நிகழ்ச்சியான “பரிக்ஷா பே சார்ச்சா 1.0”, கடந்த 2018-ஆம் ஆண்டு பிப்ரவரி 16-ஆம் தேதி புதுதில்லியில் உள்ள டால்கடோரா மைதானத்தில் நடைபெற்றது. பள்ளி, கல்லூரி மாணவர்களுடனான “பரிக்ஷா பே சார்ச்சா 2.0” கலந்துரையாடல் நிகழ்ச்சியும் புதுதில்லியின் டால்கடோரா மைதானத்தில் 2019-ஆம் ஆண்டு ஜனவரி 29-ஆம் தேதி நடைபெற்றது. மூன்றாவது ஆண்டாக பள்ளி மாணவர்களுடன் நடைபெற்ற “பரிக்ஷா பே சார்ச்சா 2020” கலந்துரையாடல் நிகழ்ச்சியும் புதுதில்லியின் டால்கடோரா மைதானத்தில் 2020-ஆம் ஆண்டு ஜனவரி 20-ஆம் தேதி நடைபெற்றது.
உள்துறை அமைச்சகம்
‘தேசிய கல்விக் கொள்கை 2020’-ஐ மத்திய உள்துறை அமைச்சர் திரு.அமித் ஷா வரவேற்றுள்ளார்
‘தேசிய கல்விக் கொள்கை 2020’-ஐ மத்திய உள்துறை அமைச்சர் திரு. அமித் ஷா வரவேற்றுள்ளார். இது குறித்து மத்திய உள்துறை அமைச்சர் வெளியிட்டுள்ள டுவிட்டர் பதிவில், “எந்த ஒரு நாட்டிற்கும் கல்வி அடிப்படைத் தேவை என்றும், கடந்த 34 ஆண்டுகளாக, அதற்கான எதிர்காலத் தேவைக்கேற்ற கொள்கை ஏதுமின்றி, இந்தியா தவித்து வந்தது. புதிய இந்தியாவைப் படைப்பதில் இதுவரை இல்லாத அளவிற்கு முக்கியப் பங்கு வகிக்க உள்ள வரலாற்றுச் சிறப்புமிக்க கொள்கை முடிவை மேற்கொண்டதற்காக, பிரதமர் திரு.நரேந்திர மோடி, மத்திய மனிதவள மேம்பாட்டுத் துறை அமைச்சர் டாக்டர்.ரமேஷ் பொக்ரியால் நிஷாங் ஆகியோருக்கு எனது நன்றிகளை உரித்தாக்குகிறேன்“ என்று குறிப்பிட்டுள்ளார்.
இந்தியக் கல்வி முறையில், இது உண்மையிலேயே குறிப்பிடத்தக்க தினம் என்றும் திரு.அமித் ஷா குறிப்பிட்டுள்ளார். தொலைநோக்குடன் கூடிய தலைமைப் பண்பு கொண்ட பிரதமர் திரு.நரேந்திர மோடியின் தலைமையில் இன்று நடைபெற்ற மத்திய அமைச்சரவைக் கூட்டத்தில், 21-ம் நூற்றாண்டுக்குத் தேவையான ‘தேசிய கல்விக் கொள்கை 2020‘ -க்கு ஒப்புதல் அளிக்கப்பட்டுள்ளது; இது பள்ளிக் கல்வி மற்றும் உயர் கல்விக்குத் தேவையான வரலாற்றுச் சிறப்புமிக்க சீர்திருத்தங்களைக் கொண்டதாகும்.
“கலாச்சாரம் மற்றும் நன்மதிப்புகளைக் கைவிடும் எந்தவொரு நாடும் சிறந்து விளங்க முடியாது. இந்தியாவின் பாரம்பரியத்தை வேரூன்றச் செய்யும் கல்வி முறையை உருவாக்குவது தான், பிரதமர் திரு.நரேந்திர மோடி கொண்டு வந்துள்ள தேசிய கல்விக் கொள்கை 2020-ன் நோக்கம் என்றும், அனைவருக்கும் உயர் தரக் கல்வியை வழங்குவதன் மூலம், உலகில் அறிவாற்றலில் தலைசிறந்த நாடாக இந்தியாவை இது உருவாக்கும்“ என்றும் மத்திய உள்துறை அமைச்சர் தமது டுவிட்டர் பதிவில் குறிப்பிட்டுள்ளார்.
‘தேசிய கல்விக் கொள்கை 2020‘ சமுதாயத்தின் அனைத்துத் தரப்பு மாணவர்களையும் சென்றடையும். இதனை உறுதி செய்ய சிறப்புக் கூட்டு நடவடிக்கைக் குழு ஒன்று அமைக்கப்பட உள்ளது என்றும் மத்திய உள்துறை அமைச்சர் கூறியுள்ளார். உயர் கல்வியில் மொத்த சேர்க்கை வீதத்தை அதிகரிக்க, தொடர் மற்றும் உறுதியான நடவடிக்கைகள் எடுக்கப்பட இருப்பதாகவும் திரு.அமித் ஷா தெரிவித்துள்ளார்.
“பள்ளிக் கல்வி முறையில் 5 + 3 + 3 + 4 வகுப்புமுறை உள்ளிட்ட பல்வேறு சிறப்பம்சங்கள், தேசிய கல்விக் கொள்கை-2020-ல் உள்ளதோடு, புதிய 4 ஆண்டு பட்டப் படிப்பு முறை அறிமுகம், ஒற்றை அம்ச பொது கட்டுப்பாட்டு அமைப்பு, கட்டண நிர்ணயம் மற்றும் வாரியத்தின் கட்டமைப்புக்கு உட்பட்ட பொதுவான விதிமுறைகளுடன், உயர் கல்வியில் பல்முனை நுழைவு மற்றும் வெளியேறும் வசதி போன்றவற்றைக் கொண்டதாகவும் உள்ளது“ என மத்திய உள்துறை அமைச்சர் குறிப்பிட்டுள்ளார்.
கல்வி வரவு வங்கி, பின்தங்கிய பகுதிகளுக்கு சிறப்புக் கல்வி மண்டலம், கஸ்தூரிபாய் காந்தி பாலிகா வித்யாலயாக்களை 12நிலைகளைக் கொண்டதாக தரம் உயர்த்துதல் மற்றும் ஆரம்பக் கல்வி மற்றும் தொழில்நுட்பப் பயன்பாட்டிற்கு கூடுதல் கவனம் செலுத்துதல் போன்ற அம்சங்களும், தேசிய கல்விக் கொள்கை-2020-ல் உள்ளதாக மத்திய உள்துறை அமைச்சர் தெரிவித்துள்ளார்.
“ஒட்டுமொத்த மற்றும் பல்நோக்கு அணுகுமுறைகள் மூலம், இந்தியக் கல்வி முறையில் திருப்புமுனையை ஏற்படுத்துவதே, தேசிய கல்விக் கொள்கை-2020-ன் நோக்கம். பல்வேறு அம்சங்களிலும் சிறப்புக் கவனம் செலுத்துவது, நாடு முழுவதுமுள்ள குழந்தைகளின் ஒட்டுமொத்த மேம்பாட்டிற்கு வழிவகுக்கும்“ என்றும் திரு.அமித் ஷா கூறியுள்ளார்.
குடியரசுத் துணைத் தலைவர் செயலகம்
வரவிருக்கும் ‘உகாதி, குடி படாவா, சைத்ர சுக்லாதி, சேதி சந்த், வைசாகி, விசு, புத்தாண்டு, வைஷ்காதி மற்றும் போஹாக் பிஹூ’ ஆகிய பண்டிகைகளை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
வரவிருக்கும் ‘உகாதி, குடி படாவா, சைத்ர சுக்லாதி, சேதி சந்த், வைசாகி, விசு, புத்தாண்டு, வைஷ்காதி மற்றும் போஹாக் பிஹூ’ ஆகிய பண்டிகைகளை முன்னிட்டு நாட்டு மக்களுக்கு குடியரசு துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார்.
அவர் வெளியிட்டுள்ள தகவலில் கூறியிருப்பதாவது:
உகாதி, குடி படாவா, சைத்ர சுக்லாதி, சேதி சந்த், வைசாகி, விசு, புத்தாண்டு, வைஷ்காதி மற்றும் போஹாக் பிஹூ’ ஆகிய பண்டிகைகளை முன்னிட்டு நாட்டு மக்களுக்கு எனது அன்பான வாழ்த்துகளை தெரிவித்துக் கொள்கிறேன்.
இந்த பண்டிகைகள், பாரம்பரிய புத்தாண்டின் தொடக்கத்தை குறிக்கின்றன மற்றும் நாட்டின் கூட்டு கலாச்சாரம் மற்றும் வளமான பாரம்பரியத்தையும் பிரதிபலிக்கின்றன.
ஆந்திரப்பிரதேசம் மற்றும் தெலங்கானா மக்கள் இதை ‘உகாதி’ எனவும் மற்றும் கர்நாடக மக்கள் ‘யுகாதி’ எனவும் அழைக்கின்றனர். மகாராஷ்டிராவில், இது குடி படாவா என கொண்டாடப்படுகிறது மற்றும் தமிழ்நாட்டில் இது புத்தாண்டாக கொண்டாடப்படுகிறது. கேரளாவில் நமது மலையாளி சகோதரிகள் மற்றும் சகோதரர்கள் ‘விஷூ’வாக கொண்டாடும் போது பஞ்சாப்பில் இது ‘வைஷாகி’ யாக கொண்டாப்படுகிறது.
ஒடிசாவில் இது ‘பனா சங்க்ராந்தியாக’ அழைக்கப்படுகிறது. மேற்கு வங்கத்தில், ‘பொய்லா பாய்சாக்’ புதிய ஆண்டில் தொடங்குகிறது மற்றும் அசாமில், ‘போஹாக் பிஹூ’ புத்தாண்டின் தொடக்கத்தை குறிக்கிறது. பெயர்கள் வேறுபடுகின்றன ஆனால், இந்த பண்டிகையின் மகிழ்ச்சி, நம்பிக்கை மற்றும் ஒற்றுமை ஆகியவை ஒன்றாக இருக்கின்றன.
நமது மதங்களின் புனித நூல்கள், இயற்கை மீதான நமது மரியாதையை காட்டும் சம்பவங்கள் நிறைந்தவை. நம் நாட்டில் அறுவடை காலம் என்பது, இயற்கையின் உயிர்ப்பு மற்றும் மிகுதியை கொண்டாடும் நிகழ்வாகும்.
நமது நாட்டில் பண்டிகைகள் குடும்பத்தினர் மற்றும் நண்பர்களுடன் சேர்ந்து கொண்டாடும் நிகழ்வாக எப்போதும் உள்ளது. ஆனால், தற்போதைய கொவிட் தொற்று சூழலில், இந்த பண்டிகையை கொவிட் நெறிமுறைகளை பின்பற்றி கொண்டாட வேண்டும் என நாட்டு மக்களை கேட்டுக் கொள்கிறேன்.
இந்த பண்டிகைகள் நமது நாட்டில் அமைதி, நல்லிணக்கம், செழிப்பு மற்றும் மகிழ்ச்சியை கொண்டு வரட்டும் என குடியரசு துணைத் தலைவர் கூறியுள்ளார்.
பிரதமர் அலுவலகம்
ஜப்பான் – இந்தியா சங்கத்தினருடன் பிரதமர் சந்திப்பு
பிரதமர் திரு நரேந்திர மோடி, ஜப்பானின் டோக்கியோவில் 24 மே 2022 அன்று ஜப்பானின் முன்னாள் பிரதமர்கள் திரு யோஷிரோ மோரி மற்றும் திரு ஷின்ஷோ அபே ஆகியோரை சந்தித்து பேசினார். திரு யோஷிரோ மோரி, ஜப்பான் – இந்தியா சங்கத்தின்  தற்போதைய தலைவராக உள்ள நிலையில், திரு ஷின்ஷோ அபே, இந்தப் பொறுப்பை விரைவில் ஏற்க உள்ளார். 1903ஆம் ஆண்டு ஏற்படுத்தப்பட்ட ஜப்பான் – இந்தியா சங்கம், ஜப்பானில் உள்ள மிகவும் பழமையான நட்புறவு சங்கங்களில் ஒன்றாகும்.
இந்தியா – ஜப்பான் இடையே அரசியல், பொருளாதாரம், கலாச்சாரம் உள்ளிட்ட துறைகளில் பரிமாற்றங்களை ஊக்குவிப்பதில் திரு யோஷிரோ மோரியின் தலைமையின் கீழ், ஜப்பான் – இந்தியா சங்கம் அளப்பறிய பங்காற்றியிருப்பதாக பிரதமர், பாராட்டுத் தெரிவித்துள்ளார். புதிய பொறுப்பேற்க உள்ள திரு ஷின்ஷோ அபே-வுக்கு வாழ்த்துத் தெரிவித்த பிரதமர், ஜப்பான் – இந்தியா சங்கம் தொடர்ந்து முக்கிய பங்களிப்பாற்றுவதை ஆவலுடன் எதிர்நோக்கியிருப்பதாகவும் தெரிவித்தார்.
இந்தியா – ஜப்பான் சிறப்புமிக்க நீடித்த மற்றும் சர்வதேச ஒத்துழைப்புக் குறித்து விரிவாக விவாதித்த தலைவர்கள், அமைதி, நிலைத்தன்மை மற்றும் வளமான இந்தோ - பசிபிக் குறித்த இந்தியா - ஜப்பான் தொலைநோக்கு சிந்தனைகளையும் பகிர்ந்து கொண்டனர். இருநாட்டு மக்களிடையேயான நேரடி தொடர்புகள் மற்றும் கலாச்சார உறவுகளை மேலும் ஊக்குவிப்பதற்கான வழிமுறைகள் குறித்தும் விவாதிக்கப்பட்டது.
-----
(
பாதுகாப்பு அமைச்சகம்
பிலிப்பைன்ஸ் கடலோரக் காவல்படையுடன் இந்திய கடலோரக் காவல்படை புரிந்துணர்வு ஒப்பந்தத்தில் கையெழுத்திட்டது.
இந்தியாவுக்கும் பிலிப்பைன்ஸுக்கும் இடையிலான இருதரப்பு ஒத்துழைப்பை வலுப்படுத்தும் ஒரு குறிப்பிடத்தக்க நடவடிக்கையாக, இந்திய கடலோரக் காவல்படை, பிலிப்பைன்ஸ் கடலோரக் காவல்படையுடன்  மேம்பட்ட கடல்சார் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டுள்ளது. இந்த புரிந்துணர்வு ஒப்பந்தத்தில் இந்திய கடலோரக் காவல்படைத் தலைமை இயக்குநர் டிஜி ராகேஷ் பால் மற்றும் பி.சி.ஜி கமாண்டன்ட் சி.ஜி அட்மிரல் ஆர்டெமியோ எம் அபு ஆகியோர் இன்று புதுதில்லியில் உள்ள கடலோரக் காவல்படைத் தலைமையகத்தில் கையெழுத்திட்டனர். இரு தரப்பினரும் கடல்சார் பிரச்சினைகள் குறித்து தங்கள் முதல் இருதரப்பு சந்திப்பை நடத்தினர்.
கடல்சார் சட்ட அமலாக்கம் , கடல்சார் தேடல் மற்றும் மீட்பு  மற்றும் கடல் மாசு மீட்பு  ஆகிய துறைகளில் இரு கடலோரக் காவல்படைகளுக்கும் இடையிலான தொழில்முறை இணைப்பை மேம்படுத்த இந்த புரிந்துணர்வு ஒப்பந்தம் முயற்சிக்கிறது. இந்த புரிந்துணர்வு ஒப்பந்தத்தை செயல்படுத்துவதன் மூலம், பிராந்தியத்தில் பாதுகாப்பான, சுத்தமான கடல்களை உறுதி செய்வதற்காக இரு நாடுகளுக்கும் இடையிலான இருதரப்பு கடல்சார் ஒத்துழைப்பை மேம்படுத்தும். இரு கடல்சார் அமைப்புகளுக்கும் இடையிலான முதல் இருதரப்பு சந்திப்பு, சிறந்த நடைமுறைகளைப் பகிர்ந்துகொள்வதன் மூலமும், கூட்டுப் பயிற்சிகளை நடத்துவதன் மூலமும், பயிற்சி ஒத்துழைப்புகளை அதிகரிப்பதன் மூலமும் தொழில்முறை பிணைப்புகளை வலுப்படுத்துவதில் அர்ப்பணிப்பைக் குறிக்கிறது.
பி.சி.ஜி.யின் ஐந்து பேர் கொண்ட தூதுக்குழு, ஆகஸ்ட் 20 முதல் 24 வரை இந்தியாவில் சுற்றுப்பயணத்தில் உள்ளது. முன்னதாக, தூதுக்குழு நேற்று கோவாவுக்கு விஜயம் செய்தது, அங்கு அவர்கள் 'தற்சார்பு இந்தியா' திட்டத்தின் கீழ் இந்திய கடலோரக் காவல்படைக் கப்பல்கள் மற்றும் விமானங்களின் செயல்பாட்டு திறன்களை பார்வையிட்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 202.5 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 30,42,476 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,47,512
கொவிட் சிகிச்சை பெறுபவர்கள் எண்ணிக்கை 0.34 சதவீதமாக உள்ளது. குணமடைந்தோர் விகிதம் தற்போது 98.47 சதவீதம்
கடந்த 24 மணி நேரத்தில் 18,159 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,32,46,829 என அதிகரித்துள்ளது.
கடந்த 24 மணி நேரத்தில் 14,830 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.48 சதவீதம் ஆகும்
வாராந்திர பாதிப்பு விகிதம் 4.53 சதவீதம் ஆகும்
இதுவரை மொத்தம் 87.31 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,26,102 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844792
ஆயுஷ்
பிரிக்ஸ் நாடுகளின் பாரம்பரிய மருந்து தயாரிப்புகளின் தரப்படுத்தலை ஒழுங்குபடுத்துவது குறித்த இணைய கருத்தரங்கு
பிரிக்ஸ் அமைப்புக்கு தற்போது இந்தியா தலைமை வகிக்கிறது. இதனால், பிரிக்ஸ் நாடுகளின் பாரம்பரிய மருந்து தயாரிப்புகளின் தரப்படுத்தலை ஒழுங்குபடுத்துவதில் இணக்கத்துடன் செயல்படுவது குறித்த இணைய கருத்தரங்கை ஆயுஸ் அமைச்சகம் சமீபத்தில் நடத்தியது.
இந்நிகழ்ச்சியில் இந்தியா, சீனா, தென்ஆப்பிரிக்கா, ரஷ்யா, பிரேசில் ஆகிய நாடுகளைச் சேர்ந்த பாரம்பரிய மருந்து நிபுணர்கள் மற்றும் இதன் விற்பனையில் தொடர்புடைய பலர் கலந்துக் கொண்டனர்.
இதேபோல் இரண்டு காணொலி காட்சி கூட்டங்களை கடந்த பிப்ரவரி மற்றும் மார்ச் மாதத்தில் ஆயுஸ் அமைச்சகம் நடத்தியது.
சமீபத்தில் நடந்த கூட்டத்துக்கு ஆயுஷ் அமைச்சகத்தின் ஆலோசகர் டாக்டர் மனோஜ் நெசாரி தலைமை வகித்தார். இந்த இணைய கருத்தரங்கில் பேசிய டாக்டர் மனோஜ் நெசாரி, பாரம்பரிய மருத்துவத் துறையில், பிரிக்ஸ் நாடுகளின் கூட்டுறவை பலப்படுத்துவதன் அவசியத்தை வலியுறுத்தினார்.
பாரம்பரிய மருந்துகளில் பிரிக்ஸ் நாடுகளின் ஒத்துழைப்பை அதிகரிக்க புரிந்துணர்வு ஒப்பந்தம் செய்து கொள்ள வேண்டும் என்றும், பாரம்பரிய மருந்துகளுக்கான பிரிக்ஸ் நாடுகளின் கூட்டமைப்பை உருவாக்க வேண்டும் எனவும் இந்த இணைய கருத்தரங்கில் இந்தியா சார்பில் விருப்பம் தெரிவிக்கப்பட்டது.
பிரிக்ஸ் நாடுகளின் இடையே பாரம்பரிய மருந்து தயாரிப்புகளின் தரப்படுத்தலை ஒழுங்குபடுத்துவதில் இணக்கத்துடன் செயல்பட வேண்டியதன் அவசியத்தையும் அவர் சுட்டிக் காட்டினார்.
ஆயுஸ் மருந்துகள் மூலம் கொவிட் பாதிப்பை குறைக்க இந்தியா மேற்கொண்ட நடவடிக்கைகளும் இந்த இணைய கருத்தரங்கில் எடுத்து கூறப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1724288
-----
(Visitor Counter : 124
உள்நாட்டு விமானப் போக்குவரத்து அமைச்சகம்
விமான நிலையங்களில் பாதுகாப்பை உறுதி செய்ய வேண்டும்: விமான நிலைய ஆணைய தலைவர்
2020 நவம்பர் 23 முதல் 27 வரை அனுசரிக்கப்படும் விமான போக்குவரத்து விழிப்புணர்வு வாரம் 2020, இந்திய விமான நிலைய ஆணையத்தால் இன்று தொடங்கப்பட்டது.
இந்திய விமான நிலைய ஆணையத்தால் நாடு முழுவதும் நிர்வகிக்கப்படும் விமான நிலையங்கள் மற்றும் இதர வசதிகளில் விமான போக்குவரத்து பாதுகாப்பு விழிப்புணர்வு வாரம் கொண்டாடப்படுகிறது.
இது குறித்து பேசிய இந்திய விமான நிலைய ஆணைய தலைவர் திரு அரவிந்த் சிங், தங்களது மண்டலங்கள் மற்றும் நிலையங்களில் பாதுகாப்பை உறுதிசெய்ய மண்டல இயக்குநர்கள் மற்றும் விமான நிலைய இயக்குநர்கள் துடிப்புடன் செயல்பட்டு போதுமான நேரத்தை செலவிட வேண்டும் என்றார்.
கொவிட் காரணத்தால் விமான போக்குவரத்து குறைந்திருந்த போதிலும், விலங்குகள் மற்றும் பறவைகளின் தொல்லை விமான நிலையங்களில் அதிகரித்து காணப்பட்டதாக திரு சிங் கூறினார்.
விமான போக்குவரத்தின் அளவை பற்றி கவலைப்படாமல் பாதுகாப்பை அனைத்து விமான நிலையங்களிலும் தொடர்ந்து உறுதி செய்ய வேண்டும் என்று அவர் வலியுறுத்தினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1675100
-----
(Visitor Counter : 172
இளைஞர் நலன் மற்றும் விளையாட்டு அமைச்சகம்
ஒலிம்பிக் வீரர் சிவ்பால் சிங் தேசிய போர் நினைவுச்சின்னத்தில் பரம் வீர் சக்ரா விருதுபெற்ற மறைந்த கேப்டன் மனோஜ் பாண்டே உள்ளிட்ட வீரர்களுக்கு மரியாதை.
ஒலிம்பிக் ஈட்டி எறிதல் வீரர் சிவ்பால் சிங், சுதந்திரத்துக்கு பின்னர் உயிர்த்தியாகம் புரிந்த இந்திய வீரர்களின் தியாகத்தைப் போற்றும் வகையில் புதுதில்லியில் அமைந்துள்ள தேசிய போர் நினைவுச் சின்னத்துக்கு சென்றார். இது அனைத்து இந்திய மக்களின் பாரம்பரிய இடமாக உள்ளது .
போர் நினைவுச் சின்னத்திற்கு சென்ற சிவ்பால் சிங்கை ஊழியர்கள் வரவேற்றனர். பல்வேறு போர்களில் பங்கேற்று உயிர்த்தியாகம் புரிந்த வீரர்களின் பெயர்கள் மற்றும் அவர்களது வீரச்செயல்களை ஊழியர்கள் விளக்கினர். பரம் வீர் சக்ரா விருது பெற்ற மறைந்த கேப்டன் மனோஜ் பாண்டே உள்ளிட்ட வீரர்களுக்கு அவர் மரியாதை செலுத்தினார். ராணுவ வீரர் என்ற முறையில், போர் நினைவுச் சின்னம் தனது உணர்வுகளை உந்தித்தள்ளுவதாக குறிப்பிட்டார். வீரர்களின் உயிர்த்தியாகத்தினால் நாம் பாதுகாப்பாக உள்ளோம் என்று அவர் கூறினார்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்.
சுகாதாரம் மற்றும் குடும்ப நலத்துறை அமைச்சகம்
இந்தியாவின் ஜி-20 சுகாதாரத் திட்ட முன்னுரிமைகளின் பல்வகை அம்சங்கள் குறித்த சிந்தனை அமர்வுகள் 2-வது சுகாதாரப் பணிக்குழுவின் முதல் நாள் கூட்டத்தில் இடம் பெற்றன
ஜி-20 இந்தியா தலைமைத்துவத்தின் கீழ் 2-வது சுகாதாரப் பணிக்குழுக் கூட்டம் கோவாவின் பனாஜியில் நடைபெறுகிறது. இந்தியாவின் ஜி-20 சுகாதாரத் திட்டத்தின் 3 முன்னுரிமைகளின் பல்வேறு அம்சங்கள் குறித்த சிந்தனை அமர்வுகள் முதல் நாள் கூட்டத்தில் இடம் பெற்றன. இதன் தொடக்க அமர்வில் மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் பங்கேற்று முக்கிய உரை நிகழ்த்தினார். மத்திய சுற்றுலா, துறைமுகங்கள், கப்பல் போக்குவரத்து, நீர்வழிப்பாதைகள் துறை இணை அமைச்சர் திரு ஸ்ரீபத் நாயக் சிறப்புரையாற்றினார்.
டாக்டர் பாரதி பிரவீன் பவார் பேசுகையில், இந்தியாவின் ஜி-20 முன்னுரிமைகள், 21-ம் நூற்றாண்டின் பல சவால்களை எதிர்கொள்வதற்கு ஏற்றவகையில், பதில் சொல்லும் கடமை உள்ள, அனைவரையும் உள்ளடக்கிய, சமமான, பிரதிநிதித்துவம் கொண்ட பன்முகத்தன்மையில் கவனம் செலுத்துகின்றன என்றார்.
சுகாதாரத்தையும் ஆரோக்கியத்தையும் ஊக்கப்படுத்துகின்ற சுற்றுலா தொடர்பான இந்தியாவின் முயற்சிகளை எடுத்துரைத்த திரு ஸ்ரீபத் நாயக், மருத்துவ சுற்றுலாவுக்கு மிகச் சிறந்த இடமாக இந்தியா உள்ளது என்றார். டிஜிட்டல் சுகாதாரப் பிரிவில் அண்மை ஆண்டுகளில் மேற்கொள்ளப்பட்ட இந்தியாவின் புதிய கண்டுபிடிப்பு மற்றும் வெற்றிக் கதைகள் பற்றிய கண்காட்சியை இரு அமைச்சர்களும் தொடங்கிவைத்துப் பார்வையிட்டனர்.
கோவாவின் அகுவாடா கோட்டை வளாகத்தில் நடைபெற்ற விருந்தோம்பல் மற்றும் கோவாவின் கண்கவர் கலை நிகழ்ச்சிகளுடன் முதல் நாள் கூட்டம் நிறைவடைந்தது.